
	Comisia pentru administraţie publică, amenajarea teritoriului şi echilibru ecologic

RAPORT COMUN

asupra proiectului de Lege pentru modificarea alin.(3) al art.67 din Ordonanţa de urgenţă a Guvernului nr. 23/2008 privind pescuitul şi acvacultura 

(Pl.x 243/2011)


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice şi Comisia pentru administraţie publică, amenajarea teritoriului şi echilibru ecologic, au fost sesizate spre dezbatere în fond cu proiectul de Lege pentru modificarea alin.(3) al art.67 din Ordonanţa de urgenţă a Guvernului nr. 23/2008 privind pescuitul şi acvacultura,  transmis cu adresa nr.PL.x 243  din 9 mai 2011 şi înregistrată cu adresa nr.24/312/12.05.2011, respectiv cu adresa nr. 26/194/11.05.2011.


La întocmirea raportului, Comisiile au avut în vedere avizul favorabil al Consiliului Legislativ şi punctul de vedere al Guvernului de susţinere a acestui proiect de lege.
Proiectul de ordonanţă are ca obiect de reglementare modificarea art.67 alin. (3) din Ordonanţa de urgenţă a Guvernului nr. 23/2008 privind pescuitul şi acvacultura, aprobată cu modificări şi completări prin Legea nr. 317/2009, cu modificările şi completările ulterioare, în sensul stabilirii personalului silvic din cadrul Regiei Naţionale a Pădurilor – Romsilva – drept agenţi constatatori ai contravenţiilor prevăzute la art. 58-64 din acest act normativ. 

Proiectul de Lege pentru modificarea alin.(3) al art.67 din Ordonanţa de urgenţă a Guvernului nr. 23/2008 privind pescuitul şi acvacultura face parte din categoria legilor ordinare potrivit prevederilor art.73 din Constituţia României, republicată şi ale Deciziilor Curţii Constituţionale nr. 548/2008 şi 768/2009.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Tanczos Barna - secretar de stat în cadrul Ministerului Agriculturii şi Dezvoltării Rurale.

În conformitate cu prevederile art. 61 şi art. 63 din Regulamentul Camerei Deputaţilor, republicat cu modificările şi completările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii  specifice au examinat proiectul de lege sus-menţionat în şedinţe separate. 

La lucrările Comisiei pentru administraţie publică, amenajarea teritoriului şi echilibru ecologic, au participat la dezbateri 28 de deputaţi, din totalul de 30 membri ai acesteia. În urma examinării, membrii comisiei, au hotărât, cu unanimitate de voturi adoptarea proiectului de lege, în şedinţa din 24 mai 2011.  

La lucrările Comisiei pentru agricultură, silvicultură, industrie alimentară şi servicii specifice au fost prezenţi 26 de deputaţi, din totalul de 27 membri ai comisiei. Raportul Comisiei a fost  adoptat  în unanimitate, în şedinţa din data de 4 iulie 2011. 

Raportul comisiilor a fost adoptat cu unanimitate de voturi.
Proiectul de lege a fost adoptat de Senat în şedinţa din 4 mai 2011.

Proiectul de lege potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, este de competenţa decizională a Camerei Deputaţilor.

În urma dezbaterii, Comisiile propun admiterea cu modificări a proiectului de lege, conform anexei. 


  
PREŞEDINTE,               






  PREŞEDINTE,                                 

    
  
Dr .ing. Stelian FUIA 







  Sulfina BARBU       
 
 
SECRETAR,








 SECRETAR, 
           
Vasile MOCANU 







Gheorghe CIOCAN

Consilier, Anton Păştinaru 






             Consilier, Monica Dima

Anexă

AMENDAMENTE ADMISE

În urma dezbaterii, Comisiile propun adoptarea proiectului de lege cu următoarele amendamente: 


	Nr. crt.
	Text Ordonanţa de urgenţă a Guvernului nr. 23/2008
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	
	Titlul legii 

L E G E

pentru modificarea alin.(3) al art.67 din Ordonanţa de urgenţă a Guvernului nr. 23/2008 privind pescuitul şi acvacultura
 
	Titlul legii   - Nemodificat 


	

	2. 
	Art.67. – 

  „(3) Constatarea contravenţiilor şi aplicarea sancţiunilor prevăzute la art. 58-63 se fac de către personalul prevăzut la alin. (1), de către ofiţerii şi agenţii din cadrul Poliţiei Române şi Poliţiei de Frontieră Române, precum şi de către ofiţerii şi subofiţerii din cadrul Jandarmeriei Române.”
	Articol unic: –  Alineatul (3) al articolului 67 din Ordonanţa de urgenţă a Guvernului nr. 23/2008, publicată în Monitorul Oficial al României, Partea I, nr. 180 din 10 martie 2008, cu modificările şi completările ulterioare, se modifică după cum urmează:

      „(3) Constatarea contravenţiilor şi aplicarea sancţiunilor prevăzute la art.58-63 se fac de către personalul prevăzut la alin.(1), de către ofiţerii şi agenţii din cadrul Poliţiei Române şi Poliţiei de Frontieră Române, ofiţerii şi subofiţerii din cadrul Jandarmeriei Române, precum şi de către personalul silvic al Regiei Naţionale a Pădurilor – Romsilva .”
	Articol unic: –  Alineatul (3) al articolului 67 din Ordonanţa de urgenţă a Guvernului nr. 23/2008, publicată în Monitorul Oficial al României, Partea I, nr. 180 din 10 martie 2008, aprobată cu modificări şi completări prin Legea nr. 317/2009, se modifică şi va avea următorul cuprins: 

      „(3) Constatarea contravenţiilor şi aplicarea sancţiunilor prevăzute la art.58-63 se fac de către personalul prevăzut la alin.(1), de către ofiţerii şi agenţii din cadrul Poliţiei Române şi Poliţiei de Frontieră Române, ofiţerii şi subofiţerii din cadrul Jandarmeriei Române, precum şi de către personalul silvic din cadrul  Regiei Naţionale a Pădurilor – Romsilva .”
Deputat PDL – Stelian Fuia 
	Pentru respectarea normelor de tehnică legislativă. 

Pentru corectitudinea redactării.  

